Viborger Samler, 1843-10-07
Fædrelandet beklager, at den til Suppleant for de geistlige Medlemmer ved det islandske Althing udnævnte Provst Petersen til Thingøre er død for et Aar siden; han vil saaledes i intet Tilfælde komme til at give Møde. Berlingske Tidende forsikkrer derimod, at Hr. Provsten lever eller levede for kort Tid siden. – Vorherre kunde allernemmest afgjøre, hvo af Parterne der har Ret.De gode Aalborgenseres Tivolifeber har nu vistnok sat sig for en Stund, deels ved Hielp af det kjølige Veir, hvori de have consuleret deres Hippocrates, Tivoli=Entrepreneur Carstensen, deels ved den vel betænkte Modtagelse, de nøde efter Reisen over Sø og salten Hav. De saae hverken bengalske Flammer (som ikke vare bengalske) eller brændende Templer (som ikke vilde brænde), men de bleve modtagne med en - Velkomstsang, og det en politisk. Politik i Tivoli, udbrøde de fornøielsessyge Aalborgensere. Det er vel det første politiske Øieblik, Tivoli har frembudt. Men, som det hele tivolistiske Væsen, er optraadt med megen Dristighed, saaledes er Tivolis Politik meget gigantisk. Jkke nok, at "Land og Ø Eet skal være fra Eiderens Bred til Øresund, ikke nok, at den Mand, vort Danmarks Ære, Sønnerne skal besjæl kun, - thi alt dette har længe været sagt, skjøndt man jo rigtignok ikke har tillagt Danmark, men dets Fornøielsesraad Æren for Tivoli – men eet Sprog vor (Sønnernes) Tolk skal være." Denne Vending i Tivolis politiske Program er det, som vidner om gigantisk Dristighed. Tydsken skal ikke længer bo og bygge i Sydslesvig: han skal enten blive Dansk eller forjages - eet af to er i kun muligt, saafremt Tivolis Valgsprog: "Dansk vort Land, vor Aand, vort Modersmaal, (fra Eiderens Bred til Øresund) skal blive andet end løs Snak. Naa, der vil blive Noget at see, naar Fornøielsesraaden med sin Tivolihær, med slige Vaaben møder hver Aandens Dværg, hvorved ikke kan være tænkt paa Andre end Slesvigholstenerne (som jo heller intet Tivoli have. Formodentlig skal denne Dyst bestaaes nu i Vintersaisonen, naar Tivoli er lukket. Men er denne Tivolis Politik virkelig tivolistiskpolitisk, Vilde det ikke være meget mere tivolistisk politisk at faae en Ladning Slesvigholsteenere, hvoraf der maa kunne være mange paa eet Skib, siden de ere "Dværge, herover og rutsche dem dygtig mange Courantskillinger af Lommen. (Forp.) Portesenille-Entrepeneuren har faaet en gammel Historiker, til at give ham som Tivoli-Entrepreneur det Vidnesbyrd i hans eget Blad, at Tivoli færdigt og fuldendt er sprunget ud af Hr. Carstensens Hjerne, ligesom Athene, da hun i fuld Rustning sprang ud af Jupiters dito. Denne Lignelse er unegtelig ligesaa smuk som simpel, og Forf. behøvede slet ikke at have tilføiet, den udtrykkelige Forsikkring, at det er alvorligt og ikke ironisk meent. Det er vist saa langt fra, at man tvivler og Rigtigheden af hiint bestedne Udsagn, at man tvertimod i Almindelighed holder sig overtydet om, at der endnu ere mange ufødte Fjælleboder tilbage i Hr. Carstensens Hjerne - thi hvad skulde forhindre dem i at være der, – og som, naar de ved wienske eller hamborgske Jordemødres Hielp komme til Verden og først blive tilstrækkeligt behøvlede og bemalede, vist ville more det dannede Publicum og henrykke Carstensen selv, hans nye Portesenille og hans gamle Historiker. (S. Bl.) Det hedder, at Bestyrelsen for Julebazaren agter at lade opføre en temporair Bygning paa Kongens Nytorv.